Tájékoztató a Szakho tv. változása miatt

Kedves Felhasználónk!

Hivatkozva a Szakho tv. (2019.évi LXXX. tv.) 2021.07.01-től érvényes módosításaira, nekünk is változtatni kellett a szakképzési hozzájárulás elszámolásán.

Sajnos többféle értelmezés is megjelent különböző fórumokon (Adózóna: Itt a szakho, hol a szakho? Állást foglalt a NAV, 74.sz. információs füzet, 2108 kitöltési útmutató, stb.) ezért nem volt egyszerű kiolvasni a megfelelő információt.

A Szakho tv. 107.§ (3b) és (4) bekezdése szerint a kedvezményt azok a munkáltatók érvényesíthetik, ahol gyakorlati képzés folyik. Ezt a tényt a cégazonosító adatokban tudjátok jelölni.

A tv. 105.§ (3) bekezdése értelmében: Nem keletkezik szakképzési hozzájárulás-fizetési kötelezettség, ha a szakképzési hozzájárulásra kötelezettet szociális hozzájárulási adófizetési kötelezettség nem terheli.

A NAV által megerősített értelmezés szerint, ha a bruttó bér > szocho kedvezmény alap, akkor keletkezik szocho fizetési kötelezettség és a szakho-t a teljes bér után meg kell fizetni.

Ennek figyelembe vételével, kérünk benneteket, hogy ellenőrizzétek le 7.hónaptól a szakképzési adatokat, mert aki nem gyakorlati képzőhely, ott változik és valószínűleg önellenőrizni kell a

2108-A 01-02 oldalt.

Elnézéseteket kérjük az esetleges kellemetlenségért.

További jó munkát kívánunk!

 Béradósok